cyanic-selkie/wikianc huggingface dataset:
UTC+1
thumb|400px|Koko vuoden ajan UTC+1:a käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä. UTC+1 on aikavyöhyke, joka on yhden tunnin UTC±0-aikavyöhykettä edellä. Sitä käytetään noin 15 läntistä pituutta ja 25 itäistä pituutta välillä. UTC+1 on käytössä Länsi-Euroopassa normaaliaikana, osassa Länsi-Eurooppaa kesäaikana ja useissa Afrikan valtiossa ainoana aikavyöhykkeenä.
Ami Sugita
Ami Sugita (s. 14. maaliskuuta 1992 Kanagawa) on japanilainen jalkapalloilija.
Jalkapallomaajoukkue
Sugita debytoi Japanin maajoukkueessa toukokuussa 2014. Hän on pelannut kuusi maaottelua ja tehnyt niissä kaksi maalia.
Persona
Persona voi tarkoittaa esimerkiksi seuraavia:
Pyöriäisdelfiini
Pyöriäisdelfiini (Stenella longirostris), jonka uudeksi nimeksi on ehdotettu suippokuonodelfiini, on noin kahden metrin pituinen hammasvalaslaji. Se on kolmivärinen: tummanharmaa selkä, helmenharmaat kyljet ja lähes valkoinen vatsa. Tyypillinen paino on 55–75 kg, koiras on suurempi kuin naaras. Pyöriäisdelfiinejä tavataan niin Atlantin, Tyynenmeren kuin Intian valtamerenkin trooppisissa osissa.
Pyöriäisdelfiini on runsaslukuisimpia delfiinilajeja, ja niiden määrä voi ylittää jopa miljoonan yksilön rajan. Suurin osa sen levinneisyysalueesta on kuitenkin tutkimatta. Koska laji on yleinen eikä siihen vaikutaisi kohdistuvat merkittäviä maailmanlaajuisia uhkia, sitä pidetään elinvoimaisena lajina.
Curt Weibull
thumb|right|Curt Weibull nuorena. Valokuva: hovivalokuvaaja Rahmn Lundissa. Curt Hugo Johannes Weibull (19. elokuuta 1886 Lund – 10. marraskuuta 1991) oli ruotsalainen historioitsija.
Hän oli Martin Weibullin ja Sophie Winbergin poika, ja Lauritz Weibullin veli. Hän opiskeli Lundissa, tuli filosofian tohtoriksi ja dosentiksi esittämällä siellä vuonna 1915 teoksensa Saxo: kritiska undersökningar i Danmarks historia från Sven Estridsens död till Knut VI. Hän oli veljeänsä Lauritzia synteetikkona rohkeampi myöhemmin urassaan, mutta aluksi hän oli radikaali lähdekriitikko. Hän on käsitellyt Ruotsin ja Tanskan valtakuntien muodostumista sekä 1600-lukua. Varsinkin aikaisempi Saxo Grammaticus -tutkinto sai maistaa hänen jyrkkää metodiaan. Häntä pidetään konservatiivisesta historiankirjoituksesta poikkeavaa historioitsijana.
Vuosina 1927–1953 Curt Weibull oli historian professorina Göteborgin korkeakoulussa.
Wilhelm Schickard
Wilhelm Schickard (22. huhtikuuta 1592 Herrenberg – 23. lokakuuta 1635 Tübingen) oli Tübingenin yliopiston professori. Schickard rakensi vuonna 1623 ensimmäisen mekaanisen laskukoneen.
Rie Usui
Rie Usui (s. 28. joulukuuta 1989 Tokio) on japanilainen jalkapalloilija.
Jalkapallomaajoukkue
Usui debytoi Japanin maajoukkueessa syyskuussa 2014. Hän on pelannut kuusi maaottelua.
Thaimaan valtionrautatiet
thumb|250px|Hualamphong on Bangkokin päärautatieasema ja Thaimaan rautatieverkoston keskipiste. thumb|250px|Thaimaalainen dieselveturi.
Thaimaan valtionrautatiet (,, lyh. SRT) on Thaimaan valtion omistama rautatieyhtiö, joka perustettiin vuonna 1890. SRT kuljettaa yli 50 miljoonaa matkustajaa vuositasolla. Vuonna 2005 Thaimaan valtionrautateiden verkosto oli 4070 km pitkä ja kokonaan metrin raideleveydellä oleva kapearaiteinen rautatie. Rautatieverkosto on melkein kokonaisuudessaan yksiraiteista, vaikkakin Bangkokin alueella tärkeimmät raiteet ovat kaksi- tai useampiraiteisia.
Historia
Thaimaan valtionrautatiet perustettiin vuonna 1890 nimellä Royal Siamese Railway (RSR). Perustettaessa rautatielaitos jaettiin kahteen osastoon, pohjoiseen ja eteläiseen rautatiehen, jotka yhdistettiin 5. kesäkuuta 1917. Operatiivinen johto ja suuri osa päällystöstä olivat alkuvaiheessa eurooppalaisia. Koillisen radan ensimmäinen rautatieosuus Bangkokista Ayutthayaan, pituudeltaan 71 km, aloitettiin 1891 ja saatettiin päätökseen 26. maaliskuuta 1894. Thonburi - Phetchaburi -linja (150 km), josta tuli myöhemmin eteläinen rata (Southern Line), avattiin 19. kesäkuuta 1903.
Pohjoinen rata rakennettiin alun perin normaaliraideleveydellä, mutta 1920 maassa aloitettiin siirtyminen kapearaiteiseen järjestelmään naapurivaltioiden Malesian, Burman ja Kambodžan mukaisesti, mikä toteutettiin koko valtakunnassa seuraavan kymmenen vuoden kuluessa. Kuninkaallinen Siamin rautatiet muutti nimensä nykyiseksi Thaimaan valtionrautatieksi 1. heinäkuuta 1951.
Verkosto
Thaimaan valtionrautateillä on henkilöliikennettä seuraavilla reiteillä:
Rääkkylän kirkko
thumb|275 px|Rääkkylän kirkon sankarihaudat kesällä 2012 Rääkkylän kirkko on Rääkkylässä sijaitseva Theodor Johannes Tolpon vuosina 1849–1851 rakentama  tasavartinen ristikirkko, jonka piirustukset laati Intendentinkonttorissa Ernst Lohrmann.
Kirkkossa on istumapaikkoja 1200 hengelle. Kirkko on järjestyksessä Rääkkylän viides, aiemmat ovat tuhoutuneet tulipaloissa. Tyyliltään kirkko edustaa myöhäistä empireä ja sitä muistuttaa huomattavasti kolme vuotta myöhemmin valmistunut Ruokolahden kirkko. Ristikeskustasta kohoaa sisäviisteiden varassa isokokoinen kahdeksankulmainen kupoli. Kirkkoon liittyy kiinteästi kaksikerroksinen huippuun päättyvä torni, alttaripäädystä ulkonee matalampi sakasti. Kirkon kaksi kelloa ovat vuodelta 1851. Kirkossa on korkeat ikkunat, tornin toisessa kerroksessa ja päädyissä ne ovat kaaripäätteiset ja muualla tasapäätteiset. Sakaroissa on ulkokatteena satulakatot, sisäkatteena puuholvit ja keskustassa kupolikatto.
Amor pedestre
thumb|250px thumb|250px Amor pedestre (”Jalkarakkautta”) on vuonna 1914 valmistunut italialainen mykkäelokuva. Pelkästään ihmisten jalkoja kuvaamalla esitetyn lyhyen komedian on ohjannut Marcel Fabre.
Rääkkylän kirkko
Kirkon 21-äänikertaiset urut on valmistanut Kangasalan urkutehdas 1975, mutta niiden julkisivun on tehnyt Albanus Jurva 1899. Alttaritaulun Ylösnousemus on maalannut Eino J. Härkönen 1929. Kirkkosalin keskikupolia kannattavien pylväiden varaan on rakennettu lehterikerros. Uurrettujen eli kanneloitujen pylväiden ja seinäpilasterien puusta veistetyt kapiteelit ovat kirkon sisustukselle ominaisia yksityiskohtia.
Amor pedestre
Juoni
Mies ja nainen tapaavat kadulla. Mies alkaa kosiskella naista ja sujauttaa kirjelapun tämän kenkään. Kotona naisen aviomies löytää kirjelapun ja haastaa vaimonsa ihailijan kaksintaisteluun. Mies haavoittuu kaksintaistelussa ja nainen ryntää lohduttamaan häntä. Lopussa pari saa toisensa.
Rääkkylän kirkko
Kirkon peruskorjaus tehtiin 1984, 1997 sekä 2021 uusittiin ulkomaalaus. Aiemmin kirkkoa on korjattu 1915 ja 1966. Ensin mainitussa kirkkosali sai nykymuotonsa, seinä- ja holvilaudoitus tehtiin arkkitehti Ilmari Launiksen johdolla. Kirkon hirret ovat Pyssysalosta, ikkunalasit alun perin Sortavalasta ja kattopellit Pietarista. Kuparikatto kirkkoon asennettiin 1984. Kirkon katolla oleva kukko on ainutlaatuinen Itä-Suomen kirkoissa.
Amor pedestre
Tuotanto, teema ja vastaanotto
Torinolaisen Ambrosio Filmin tuottama Amor pedestre kuuluu Marcel Fabren Robinet-komedioiden sarjaan, mutta se on tyyliltään täysin erilainen kuin tekijälleen ominaiset kiihkeitä takaa-ajoja, kommelluksia ja tuhoamisvimmaa täynnä olevat farssit. Luonteeltaan kokeellisen elokuvan koko tarina kerrotaan henkilöiden jalkojen avulla ja jalkineet kuvastavat heidän yhteiskunnallista asemaansa ja luonnettaan.
Rääkkylän kirkko
Kirkon sankarihautausmaan muistomerkki on paljastettu vuonna 1961 ja sen on suunnitellut kuvanveistäjä Teuvo Kotilainen.
Amor pedestre
Tuotanto, teema ja vastaanotto
Aikanaan täysin vaille huomiota ja jopa sensuurin lupaa jäänyt Amor pedestre on usein mainittu esimerkkinä futurismin vaikutuksesta elokuvakerrontaan. Todellisuudessa Fabrella ei ollut yhteyksiä italialaiseen avantgardeliikkeeseen eikä elokuva ollut edes ensimmäinen samanlaiseen kerrontaratkaisuun perustuva teos. Futuristien johtohahmo Filippo Tommaso Marinetti esitti vastaavan näytelmänsä Le basi seuraavana vuonna ja futuristinen elokuva syntyi käsitteenä vasta vuonna 1916.
Restaurointi
Elokuva on restauroitu Italian elokuva-arkistossa vuonna 2009. Se on nähtävissä arkiston verkkosivulla.
Svante Kurikka
Elias Svante Kurikka (11. helmikuuta 1894 Kuortane – 21. elokuuta 1984 Alavus) oli suomalainen yrittäjä, yritysjohtaja ja kauppaneuvos.
Kurikka perusti Alavuden Puunjalostustehdas Oy:n yhdessä Vihtori Peltosen ja Esa Harjun kanssa Alavuden Rantatöysään kesäkuun 9. päivänä 1917. Nykyään se on Mattiovi Oy:n Alavuden tehdas, joka valmistaa sisäovia. Kurikka toimi yhtiön toimitusjohtajana yhtäjaksoisesti yli 60 vuotta 11. helmikuuta 1979 saakka. Lisäksi hän oli omistajana, hallituksen puheenjohtajana sekä toimitusjohtajana lukuisissa muissakin teollisuus- ja liikelaitoksissa. Näitä olivat muun muassa Suolahden Puu Oy, Vuokalan Saha Oy Savonranta, Kouran Höyrysaha Oy, Viitasaaren Saha Oy, Helsingin Puu Oy, Koskenkorvan Tiilitehdas Oy, Vaasan Laiva Oy Helsinki, Kurikan Laiva Oy Vaasa, Koskelan Puutavara Oy ja Oy Vaasa Wood Ab. KOP:n Alavuden konttorin valvojana hän toimi 35 vuotta. Hän toimi myös Etelä-Pohjanmaan Urheilijain Tukijat ry:ssä (EPUT), jonka perustajajäseniin hän kuului.
Kurikka sai kauppaneuvoksen arvon vuonna 1962 ja vuonna 1976 Valtakunnallisen Yrittäjäpalkinnon. Hän oli Suomen ensimmäinen kunniapuuseppä. Suomen kulttuurirahaston Etelä-Pohjanmaan rahaston nimikkorahastona toimii Svante Kurikan rahasto. Rahasto tukee Etelä-Pohjanmaan tieteellistä tutkimusta sekä Alavuden nuorison korkeakouluopintoja.
Se mikä ei tapa (elokuva)
Se mikä ei tapa on vuonna 2018 ensi-iltansa saanut toiminta- ja jännityselokuva, jonka on ohjannut Fede Álvarez. Se perustuu David Lagercrantzin samannimiseen romaaniin, joka taas perustuu Stieg Larssonin Millennium-kirjasarjaan. Elokuvan pääosissa ovat Claire Foy, Sverrir Gudnason, Lakeith Stanfield, Sylvia Hoeks ja Stephen Merchant. Elokuva seuraa hakkeri Lisbeth Salanderia (Foy), joka taistelee kansainvälistä rikollisjärjestöä vastaan.
Se mikä ei tapa sai maailmanensi-iltansa Rooman elokuvajuhlilla 24. lokakuuta 2018. Teatteriensi-illan se sai Suomessa 9. marraskuuta 2018.
Alf Ramsey
thumb|Alf Ramseyn patsas Ipswichissä Alfred Ernest "Alf" Ramsey (22. tammikuuta 1920 Dagenham, Englanti – 28. huhtikuuta 1999) oli englantilainen jalkapalloilija ja valmentaja. Hän valmensi Englannin maajoukkuetta vuosien 1963 ja 1974 välillä. Hänen uransa huippukohta sijoittuu vuoden 1966 MM-kotikisoihin, jossa Englanti voitti maailmanmestaruuden. Hän valmensi Englannin pronssille EM-kisoissa vuonna 1968 ja vuoden 1970 MM-kisoissakin Englanti selvisi puolivälierävaiheeseen. Hänet lyötiin ritariksi vuonna 1967.
Pelaajaura
Ramsey aloitti uransa Portsmouthissa, ennen kuin siirtyi Southamptoniin 1946. Seitsemän kauden jälkeen hän siirtyi Tottenhamiin. Menestyksekkäällä Spurs-ajalla Ramsey pelasi oikean pakin paikalla 226 liiga-ottelua, joissa hän teki 84 maalia. Vuonna 1948 hän teki debyyttinsä maajoukkueessa ottelussa Sveitsiä vastaan. Hän pelasi kaikkiaan 32 maaottelua ja toimi niistä kolmessa maajoukkueen kapteenina. Ramseyn viimeinen maajoukkueottelu oli 6–3 päättynyt ottelu Unkaria vastaan vuonna 1953. Hän teki ottelussa maalin rangaistuspotkusta. Hän teki maaotteluissa yhteensä kolme maalia.
Managerina
Vuonna 1955 Ramsey aloitti managerin tehtävät Ipswichissa. Hän valmensi joukkueen Englannin 1. divisioonan mestaruuteen vuonna 1962. Seuraavana vuotena Englannin maajoukkueen valmentaja Walter Winterbottom erosi tehtävästään ja Ramsey valittiin uudeksi päävalmentajaksi. Hänen tähtäimenään oli vuoden 1966 MM-kotikisat.
MM-kisoissa Englannin kanssa samassa lohkossa pelasi Uruguay, Meksiko ja Ranska. Englanti voitti alkulohkonsa vakuuttavasti päästämättä maaliakaan omiin. Puolivälierissä Englanti kaatoi Argentiinan Geoff Hurstin maalilla 1–0. Välierissä maalivahti Gordon Banks yllätettiin ensimmäistä kertaa, kun Portugalin Eusébio maalasi rangaistuspilkulta 82. minuutilla. Englanti voitti ottelun kuitenkin 2–1 ja eteni loppuotteluun. Loppuottelussa Englanti kaatoi Länsi-Saksan jatkoajan jälkeen 4–2 ja voitti maailmanmestaruuden. 4–4–2 systeemiä käyttänyt Ramsey on edelleen ainoa englantilainen valmentaja, joka on voittanut maailmanmestaruuden valmentajana.
Kaksi vuotta myöhemmin, 1968 EM-kisoissa, Englanti saavutti pronssia. Se lähti ennakkosuosikkina myös 1970 MM-kisoihin, missä se kuitenkin putosi puolivälierävaiheessa hävittyään Länsi-Saksalle maalein 3–2. Länsi-Saksa pudotti Englannin puolivälierissä myös kaksi vuotta myöhemmin 1972 EM-kisoissa.
Myöhempi ura ja kuolema
Myöhemmin urallaan Ramsey toimi Birminghamin managerina. Vuosien 1979 ja 1980 välillä hän toimi teknisenä neuvonantajana kreikkalaisessa Panathinaikosissa. Hän toimi myös Roy of the Rovers -sarjakuvan parissa.
Ramsey kuoli Alzheimerin tautiin kotonaan Ipswichissä 30. huhtikuuta 1999, ollessaan 79-vuotias.
Kunnianosoitukset
Vuonna 2002 Ramsey nimettiin Englannin jalkapallon historian Hall of Fameen. Portman Walkin katu Ipswichissa nimettiin Ramseyn mukaan Sir Alf Ramsey Wayksi vähän hänen kuolemansa jälkeen.
Hiihdon Suomen-mestaruuskilpailut 1941
Hiihdon Suomen-mestaruuskilpailut käytiin vuonna 1941 Kuopiossa. Ensimmäistä kertaa SM-hiihdoissa kilpailivat myös Työväen Urheiluliiton urheilijat.
Miehet 18 kilometriä
Miesten 18 km:n kilpailu pidettiin Kuopion Puijolla 14. maaliskuuta 1941. Osanottajia oli kaikkiaan peräti lähes 500. Väliaikoja otettiin 8 km:n kohdalla. Tällöin oli johdossa Suonenjoen Eino Olkinuora yli minuutilla ennen Pielaveden Teuvo Laukkasta, jota pidettiin kilpailujen yllätysnimenä. Hänen jäljessään oli 12 sekuntia Kuopion Matti Lähde ja toinen yllätysnimi Iisalmen Veikko Ruotsalainen 36 sekuntia. Seuraavina Tiainen, Karhulan Katajaisten Antero Frantsi, Hämäläinen, Lappeenrannan Urheilu-Miesten Eino Kourula. Olkinuora jatkoi nopeinta menoaan aina loppuun asti, mutta Lähde nousi kisassa toiseksi ennen Laukkasta. TUL:n paras oli 9:ksi sijoittunut Kymin Veikkojen Unto Kirjavainen. <br style="clear:both" />
Miehet 50 kilometriä
Miesten 50 km hiihdettiin Kuopion Puijolla 16. maaliskuuta 1941. Pakkasta oli yli 10 astetta ja hiihtokeli oli erinomainen. Matkaan lähti 56 miestä. Suonenjoen Eino Olkinuora johti kilpaa lähes koko ajan. Puolimatkassa Olkinuora menetti hetkeksi johtonsa Pekka Vanniselle. Toisella matkan puoliskolla Vannisen ohi menivät Olkinuoran lisäksi Kotkan Rantalahti ja lopputuloksissa sekunnilla Kouvolan Kokkonen. <br style="clear:both" />
Miehet 3 × 10 kilometriä
Miesten 3 x 10 km:n viesti hiihdetiin Kuopion Puijolla 15.3.1941. Siihen osallistui 17 joukkuetta, joista 16 hiihti loppuun asti. Voittajaehdokaana oli Lahden Hiihtoseura, mutta Iisalmen nuoret hiihtäjät Turunen ja Ruotsalainen toivat viestin ankkurilleen Klaus Karppiselle 3 minuutin johdossa. Näin kokenut arvokisahiihtäjä Karppinen sai ensimmäisen Suomen mestaruutensa. Edelliset Iisalmen Visan viestimestaruudet olivat lähes 20 vuoden takaa eli vuosilta 1922 ja 1923. Todellista kisaa käytiin sijoista 3-6. <br style="clear:both" />
Naiset 5 kilometriä
Naisten 5 km hiihdettiin Kuopion Puijolla 15.3.1941. Siihen osallistui 26 kilpailijaa. Kisa toi Vehkalahden Veikoille Nopasen ja Luoman toimesta kaksoisvoiton. Kisassa sijoittui 10:nneksi tuleva melonnan olympiavoittaja, nyt Helsingin Tovereita edustava Sylvi Saimo. <br style="clear:both" />
Mäkihyppy
Kilpailu käytiin Kuopion Puijon mäessä 16. maaliskuuta 1941. Hyvällä kelillä useat yrittivät saavuttaa tilanteeseen liian pitkiä hyppyjä. Sen vuoksi Cortinan kävijöistä Jyväskylän Paavo Vierto kaatui molemmat hyppynsä ja Niilo Toppila toisen. Näin Matti Pietikäinen otti kahdella varmalla pitkällä hypyllä kotimäessään Suomen mestaruuden. <br style="clear:both" />
Yhdistetty
Yhdistetyn SM-kisat pidettiin Kuopion Puijolla 14. ja 15. maaliskuuta 1941. Kouvolan Kalevi Kaplas otti odotetusti yhdistetyn Suomen mestaruuden. Ensimmäisen päivän 18 km:n hiihto-osuuden jälkeen johdossa olivat Lahden Hiihtoseuran Niilo Nikunen ja Kouvolan Kaplas. Lahden Tolsa oli kolmas. Myöhemmin sotien jälkeen hiihdon olympiakävijänä tunnettu Karihaaran Karun Eero Rautiola oli yhdistetyn hiihdon jälkeen viides. Toisen päivän mäkiosuuden ykkönen oli Vuoksenniskan Sihvonen, joka nousi näin kokonaiskilpailun kakkoseksi. Hänen jälkeensä mäkiosuuden sijoituksissa tulivat Lahden Mäkinen, Kotkan Poliisi-Urheilijoiden Pentti Vesalainen ja Kouvolan Kaplas. <br style="clear:both" />
Ondangwa
Ondangwa (aiemman kirjoitusasun mukaan Ondangua) on noin 23 000 asukkaan (2011) kaupunki pohjois-Namibiassa Oshanan alueella, aivan Oshikoton alueen rajalla. Se on alun alkaen ollut Suomen Lähetysseuran lähetysasema vuosina 1890–1913, minkä jälkeen siitä tuli hallituksen asema.
Nimen Ondangwa sanotaan tarkoittavan ’Ondongan loppua’. Ondonga on yksi entisen Ambomaan kuningaskunnista, ja Ondangwa sijaitsee aivan sen länsireunalla.
Ondangwa sijaitsee pohjoiseen, Angolan rajalle Oshikangoon menevän B1-valtatien varrella, noin 80 kilometriä rajalta etelään.
Ondongan kuninkaan King Eliphas Kauluman sanotaan asuvan Ondangwassa. Hänen alamaisensa puhuvat äidinkielenään oshindongaa.
Ondangwa on myös Ondangwan vaalipiirin keskus.
Suomalaisen lähetysaseman perustaminen
Ondangwan lähetysaseman perusti vuonna August Pettinen vuonna 1890 n. 15 km Olukondasta luoteeseen. Tuohon aikaan puhuttiin kahden tunnin matkasta, ja mittayksikkönä lienee ollut matka, jonka härkäkärryt kulkivat tunnissa.
Ondangwan lähetysaseman perustamisen aikaan suomalaiset lähetyssaarnaajat olivat kokeneet takaiskuja lännessä Uukwambin, Ongadjeran ja pohjoisessa Oukwanyaman kuningaskunnissa, ja lähetystyö oli olosuhteiden pakosta keskitettävä Ondongaan.
Ondongassakin oli keskityttävä lähetysasemien verkoston laajentamiseen Länsi-Ondongassa, sillä itäisessä Ondogassa perintöruhtinas Nehale oli tehnyt ulkopuolisten olon mahdottomaksi omavaltaisella käytöksellään.
Elokuussa 1889 tuli jopa tieto siitä, että Nehale suunnitteli lähetyssaarnaajien surmaamista ja heidän asemiensa ryöstämistä siitä syystä, että hän ajatteli näillä olevan paljonkin ampumatarvikkeita.
Pettisen mukana tuli Olukondasta pari kristittyä perhettä, ja kun palveluskuntaankin kuului muutamia kristittyjä, oli seurakunta olemassa heti asemaa perustettaessa.
Sairaanhoitotyötä ja yritys puuvillan tuottamiseksi
Vuonna 1898 Suomesta lähetettiin Ondangwan asemalle Hilja Lindberg, joka yhdessä Rautasten tyttären Annan kanssa olivat ensimmäiset naimattomat naispuoliset lähetyssaarnaajat Ambomaalla. Molemmat olivat saaneet harjoitella Helsingin diakonissalaitoksella, sillä heille kaavailtiin sairaanhoitotyötä. Lindbergin oli myös määrä opettaa kentällä puuvillan kehräämistä ja kutomista.
Vuonna 1900 lähetysjohtaja Jooseppi Mustakallio kävi tarkastusmatkalla Ambomaalla ja tarkasti myös Ondangwan aseman. Hän oli yleisesti ottaen tyytyväinen näkemäänsä.
Vuonna 1904 Ambomaalle tulleen August Hännisen myötä Ondangwasta tuli tärkein paikka, jossa ambolaiset saattoivat saada sairaanhoitoa. Hännisellä ei, kuten ei kellään muullakaan, ollut varsinaista koulutusta sairaanhoitoon, mutta hän oli toiminut asevelvollisena ns. välskärinä eli jonkinlaisena lääkintämiehenä, ja hän oli myöskin innostunut tästä työmuodosta. Pian hänestä tulikin kuuluisa parantaja. August Pettinen raportoi, että vuonna 1905, jolloin oli paljon erilaisia tauteja liikkeellä, Ondangwan lähetysasemalla oli n. 7 000 hoitokertaa. Seuraavanakin vuonna oli hoitokertoja lähes 3 700. Hänninen näyttää sitten siirtyneen Oniipaan, jossa häneltä kului päivittäin 4–5 sairaitten hoitamiseen.
Aseellinen selkkaus
Vuoden 1906 helmikuussa sattui Ondangwan välittömässä läheisyydessä aseellinen selkkaus, joka liittyi vallananastusyritykseen. Kuningas Kambonden sisarenpojat Albin ja Martin olivat kastettuja ja Kambonden jälkeen seuraavina vallanperimysjärjestyksessä. Tätinsä Amutalenin yllyttäminä nämä ryhtyivät vehkeilemään kuninkaan surmaamiseksi. Jo tätä ennen he olivat omaksuneet hallitsijanelkeitä ja ryhtyneet ratkomaan alamaisten asioita. Kun Albin sanoutui irti tästä toiminnasta, Martin ampui hänet salakavalasti. Tämän seurauksena näiden miesten tukijoukot joutuivat keskenään taisteluun, jossa n. 40 ondongalaista kuoli ja jonka jälkeen kahden muun elossaolleen perintöruhtinaan oli pakko lähetä maanpakoon.
Näissä yhteenotoissa nähtävästi nähtäväsi ondangwalaisten omaisuutta tuhoutui hyvinkin laajalti, sillä vuonna 1908 eivät Ondangwan seurakuntalaiset kyenneet millään lailla tukemaan omaa seurakuntaansa taloudellisesti.
Hallituksen asemaksi
Vuoden 1914 alusta olivat suomalaiset jättäneet Ondangwan tyhjäksi. Kun ensimmäinen maailmansodan aikana englantilaiset ottivat Lounais-Afrikan haltuunsa ja tulivat myös Ambomaalle, he valitsivat vuonna 1915 asuinpaikakseen Ondangwan ja nostivat siellä Englannin lipun ensi kertaa salkoon joulupäivänä tuona vuonna. Englantilaisten johtajana oli majuri C. N. Manning, josta käytettiin nimitystä Resident Commissioner.
Lokakuussa 1915 Ambomaalle saapui luutnantti C. H. L. Hahn, Carl Hugo Hahnin pojanpoika, jonka isä oli Etelä-Afrikassa Paarlin saksalaisen seurakunnan pastori. Tämä Hahnin suvun jälkeläinen toimi 30 vuoden ajan Ambomaan korkeimpana hallintoviranomaisena ja vaikutti suuresti suomalaisten lähetyssaarnaajien ja siirtomaahallinnon suhteisiin ja niiden kehittymiseen.
Ondangwan aseman virallinen status oli pitkään selvittämättä, mutta viimein vuonna 1921 hallitus osti sen Suomen Lähetysseuralta.
Toisen maailmansodan lopulla vuonna 1945 Etelä-Afrikan hallitus lähetti Ambomaalle erityisen Ambomaan ja Kavangon koulutyön organisaattorin (Organizer of Native Education), jonka asemapaikkana oli aluksi Ondangwa. Ensimmäisenä organisaattorina toimi D. R. Rootman. Myöhemmin tämän virkamiehen toimipaikaksi tuli Grootfontein, josta hän kerran lukukaudessa teki virkamatkan Ambomaalle.
Politiikka
SWAPO voitti Ondangwan vaalit vuonna 2015 ylivoimaisesti. Tulokset olivat seuraavat:
Vuoden 2020 vaaleissa SWAPO voitti jälleen suurella erolla muihin nähden. Tulokset olivat seuraavat:
Peter Buckley
Peter "Professor" Buckley (s. 9. maaliskuuta 1969 Birmingham, Englanti) on englantilainen uransa lopettanut ammattinyrkkeilijä.
Buckley aloitti nyrkkeilyn 11-vuotiaana isoveljensä johdatuksella. 15-vuotiaana isänsä kuoleman jälkeen hän ajautui vaikeuksiin, jotka lopulta johtivat vankilaan. Muutamia vuosia myöhemmin Buckley ehti jo lopettaa nyrkkeilyn, mutta hänet houkuteltiin takaisin kehään 20-vuotiaana. Ammattidebyyttinsä Buckley teki vuonna 1989. Uransa alussa Buckley pärjäsi hyvin, mutta vuonna 1992 hänen oikeasta kädestä repesi lihas eikä käsi parantunut enää entiselleen.
Urallaan Buckley otteli peräti 300 kertaa häviten näistä 256 ottelua. Häntä ei kuitenkaan tyrmätty kertaakaan. Pitkällä urallaan Buckley kohtasi debyyttiään tehneen Prince Naseem Hamedin. Buckley tunnetaan erityisesti siitä, että hän oli valmis ottelemaan hyvin lyhyellä varoitusajalla. Hän lopetti uransa voittoon Matin Mohammedia vastaan uransa 300. ottelussa 31. lokakuuta 2008.
UTC+9
thumb|right|400px|Koko vuoden ajan UTC+9:a käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä. UTC+9 on aikavyöhyke, joka on 9 tuntia UTC±0-aikavyöhykettä edellä. Sitä käytetään noin 105–145 astetta itäistä pituutta sisältäen muun muassa osan Keski-Venäjästä, Japanin, Korean ja osa Indonesiasta.
Aikavyöhykettä käyttävät valtiot ja alueet
Kaikki alueet käyttävät aikavyöhykettä UTC+9 ympäri vuoden eikä sitä käytetä alueilla, joissa on käytössä kesäaika.
Hiihdon Suomen-mestaruuskilpailut 1943
Hiihdon Suomen-mestaruuskilpailut käytiin vuonna 1943 Lahdessa ja Nokialla. Lahdessa hiihdettiin henkilökohtaiset matkat ja Nokialla kilpailtiin viestihiihdossa.
Miehet 18 kilometriä
<br style="clear:both" />
Miehet 50 kilometriä
<br style="clear:both" />
Naiset 5 kilometriä
<br style="clear:both" />
Mäkihyppy
<br style="clear:both" />
Yhdistetty
<br style="clear:both" />
Kuntsevskajan metroasema
Kuntsevskaja on Moskovan metron Arbatsko-Pokrovskaja- ja Filjovskaja-linjojen asema. Asema avattiin 31. elokuuta 1965.
Etelä-Savon elinkeino-, liikenne- ja ympäristökeskus
Etelä-Savon elinkeino-, liikenne- ja ympäristökeskus on yksi Suomen 15:stä ja samalla 4:stä kahden vastuualueen elinkeino-, liikenne- ja ympäristökeskuksesta. Sen toimialueeseen kuuluu Etelä-Savo, jonka liikenne- ja infrastruktuuriasiat hoitaa Pohjois-Savon elinkeino-, liikenne- ja ympäristökeskus. Päätoimipaikkana on Mikkeli (ollen myös ainoa toimipaikka).
Etelä-Savon elinkeino-, liikenne- ja ympäristökeskus aloitti toimintansa vuonna 2010.
Etelä-Savon ely hoitaa myös Aluehallinnon tietohallintopalveluyksikköä (AHTI), jonka toimipisteet ovat kautta maan eri elyjen, avien, te-toimistojen ja maistraattien ym. alueellisten valtionvirastojen yhteydessä.
State of Mind
State of Mind voi tarkoittaa ainakin seuraavia:
Corona (nimi)
Corona on latinankielinen naisen etunimi, joka merkitsee muun muassa seppelettä ja kruunua. Nimi oli mukana suomalaisessa almanakassa 1700- ja 1800-luvuilla. Coronan nimipäivää vietettiin 14. toukokuuta.
Corona-nimi tuli Suomen almanakkaan vuonna 1709. Se edusti keskieurooppalaista kirkollista perinnettä: Corona on varsinkin Itävallassa, Pohjois-Italiassa ja eteläisessä Saksassa tunnettu pyhimys. Legendan mukaan hän oli 100-luvulla elänyt varhaiskristillinen marttyyri, joka surmattiin 16-vuotiaana.
1850-luvulla Corona muutettiin almanakassa muotoon Korona. Nimi poistui kalenterista vuonna 1883, kun sen tilalle otettiin toinen pyhimysnimi, Edit.
1800-luvun jälkeen Coronan käyttö etunimenä on ollut Suomessa hyvin vähäistä. Digi- ja väestötietoviraston etunimitilastossa 1900-luvulla syntyneitä Corona-nimisiä naisia on alle 10. Korona-nimisiä henkilöitä ei esiinny tilastossa lainkaan.
Australianhaukkapöllö
Australianhaukkapöllö (Ninox boobook) on hieman sarvipöllöä pienempi australialainen pöllö.
Koko ja ulkonäkö
Naaraan pituus on 27–36 cm, siipien kärkiväli 70–85 cm ja paino keskimäärin 194–360 g. Koiraan mitat ovat 23–36 cm, 70–85 cm ja 170–298 g. Se on pienin australialaisista pöllöistä. Yleisväritykseltään pöllö on päältä tummanruskea harvoin vaalein täplin, ja alapuolelta vaalea tummin pitkittäisjuovin. Naama on vaalea ja silmät keltaiset. Nuori lintu on vaaleampi kuin vanha. Pyrstö on suhteellisen pitkä, mistä syystä se lennossa muistuttaa haukkaa. Enimmäkseen yölintu, joka kuitenkin voi saalistaa myös päivällä, etenkin pilvisinä päivinä. Laulu muistuttaa käen kukuntaa, mistä se on saanut Australian alkuperäisasukkailta nimensä Boobook. Saalistaessaan se voi äännellä kimakasti.
12 alalajia tunnetaan.
Esiintyminen
Australia, Tasmania, Timor, Uusi-Seelanti, Uuden Guinean eteläosat ja niitä ympäröivät saaret. Australian yleisin pöllö. Lajia ei ole tavattu Suomessa.
Elinympäristö
Kaikenlaiset metsät trooppisista sademetsistä ja eukalyptusmetsiköistä kaupunkien puistoihin.
Lisääntyminen
Pesintäaika on elo-syyskuussa. Pesä on puunkolossa. Valkoisia munia on tavallisesti 2–3, joskus jopa 5. Naaras hautoo noin 35 päivää, ja poikaset lähtevät pesästä 5–6 viikon ikäisinä. Molemmat emot hoitavat poikasia.
Ravinto
Syö etupäässä pikkujyrsijöitä ja lintuja mutta myös hyönteisiä ja muita selkärangattomia. Saalistaa sekä ilmasta että maasta.
Trieste
Trieste on kaupunki Koillis-Italiassa, Triestenlahden pohjukassa. Siellä on runsaat 200 000 asukasta. Trieste on Friuli-Venezia Giulian hallintoalueen ja Triesten maakunnan pääkaupunki.
Historiaa
Trieste on ollut aina kulttuurien kohtauspaikka. Se oli Itävalta-Unkarin merkittävin satamakaupunki. Se liitettiin Italiaan vuonna 1918, kun Italia oli ensimmäiseen maailmansotaan liittyessään 1914 saanut liittolaisiltaan lupauksen asiasta. Toisen maailmansodan jälkeen se muodosti seitsemän vuoden ajan Triesten vapaa-alueen, joka oli liittoutuneiden (Jugoslavian) valvonnassa. Vuodesta 1954 alkaen Trieste on uudelleen kuulunut Italiaan. Jugoslavian hajottua kaupungin lähialueet on liitetty osin Sloveniaan ja osin Kroatiaan. Rajavalvonnan tuomat hankaluudet vähenivät huomattavasti, kun nämä maat liittyivät 2000-luvulla EU:hun ja Schengenin sopimukseen.
Nähtävyyksiä
Trieste on kuuluisa arkkitehtuuristaan ja hiekkarannoistaan. Se muistuttaa edelleen enemmän Itävaltaa kuin Italiaa, ja sitä kutsutaankin toisinaan Pikku-Wieniksi.
Sic
Sic on latinankielinen sana, joka tarkoittaa ”siten”, ”sillä tavalla” tai ”juuri näin”. Sic voidaan kirjoittaa suluissa (sic) tai hakasuluissa [sic] jonkin epätavallisen tai virheelliseltä näyttävän sanan tai ilmaisun perään, jolloin se tarkoittaa, että kyseessä ei ole virhe tai että virhe on tarkoituksellinen eikä sitä tule korjata. Sic on lyhenne lauseesta sic erat scriptum - näin se oli kirjoitettu.
Trieste
Nähtävyyksiä
Kaupungista 10 kilometrin päässä Triestenlahden rannalla oleva Miramaren linna, Castello di Miramare, on kaupungin tärkeimpiä nähtävyyksiä. Sen rakennutti Itävallan arkkiherttua Ferdinand Maximillian von Habsburg 1850-luvulla itselleen ja vaimolleen Prinsessa Charlottelle residenssiksi. Linna ja sitä ympäröivä puutarha on nykyään museona.
Sic
Jos esimerkiksi lääkäri kirjoittaa lääkereseptin, jossa poiketaan lääkkeen normaalista annostelusta, kirjoittaa hän reseptiin ”Sic!”, jotta apteekki tietää, että tarkoitettu annostus ei ole virheellinen.
Ilmaisua käytetään myös tieteellisessä kirjoittamisessa silloin, kun lainatussa tekstissä on virhe. Jos kyseessä on suora lainaus, teksti on toistettava täsmälleen samanlaisena kuin alkuperäisteoksessa. Kirjoittaja voi kuitenkin osoittaa huomanneensa virheen lisäämällä virheen perään [sic]. Näin lukija voi varmistua siitä, että virhe on alkuperäisessä tekstissä eikä lainauksessa.
Tord Slättegård
thumb|right|Tord Slättegård
Sic
Nykyään [sic] on käytössä myös useilla Internetin keskustelufoorumeilla ilmaisemassa tekstiä, joka on kirjoitettu tahallaan väärin, huomiota herättävästi tai provokatiivisessa mielessä.
Tord Slättegård
Tord Slättegård (3. elokuuta 1933 Kalmarin lääni – 15. heinäkuuta 2018) oli ruotsalainen oopperalaulaja, äänialaltaan lyyrinen tenori.
Sic
Esimerkki sanan käytöstä:
Tord Slättegård
Slättegård syntyi maanviljelijäperheeseen ja varttui maatilalla. Hänen vanhempansa olivat Axel Andersson ja Birgit Nilsson. Slättegård opiskeli vuosina 1957–1962 Tukholman kuninkaallisessa musiikkikorkeakoulussa muiden muassa Ragnar Hulténin ja Hjördis Schymbergin johdolla. Vuosina 1963–1989 hän oli kiinnitettynä Ruotsin kuninkaalliseen oopperaan, jossa teki debyyttinsä Alfredon roolissa oopperassa La traviata vuonna 1963. Hänen muihin rooleihinsa kuuluivat Rodolfo (La bohème), Almaviva (Sevillan parturi) ja Narraboth (Salome). Slättegård osallistui Laci Boldemannin lastenoopperan Svart är vitt - sa Kejsaren ja Björn Hallmanin Pomperipossas systerin kantaesityksiin. Hän teki vierailevia esiintymisiä esimerkiksi Edinburghissa, Oslossa, Bergenissä, Aarhusissa, Wiesbadenissa, Varsovassa, Moskovassa, Hongkongissa ja Jerusalemissa.
Slättegård oli 1960-luvulla naimisissa oopperalaulaja Gunilla Wallinin kanssa. Myöhemmin hänellä oli kuolemaansa saakka puoliso Cecilia. Hänellä oli kolme lasta.
Ajopuut
Ajopuut on suomalainen yhtye. Yhtyeen perustajajäsenet ovat Esko Rahikainen, Antero Launis, Liisa Eskola, Pekka Ristola ja Netti Walli. Heidän lauluharrastuksensa, säveltämisensä ja sanoitustensa taustalla on 1960- ja 1970-luvun folk- ja hootenanny-innostus. Ajopuiden lauluissa tekstit ovat tärkeät ja yhtyeen jäsenet ovat säveltaneet suomalaista ja ulkomaista runoutta. Yhtyeen levyillä on myös kansanlauluja ja laulelmia suomenkielisinä käännöksinä tai mukailuina. Ajopuut edustavat klassisen laulumusiikin ja viihdemusiikin välissä olevaa luonnollisen laulun perinnettä. Ajopuut-nimi on otettu käyttöön vuonna 1990, kun Jaakko Salo (Finnlevy) otti yhtyeen meriaiheisen LP-albumin julkaistavakseen ja yhtyeelle tarvittiin nimi. Yhtyeen jäsenet ovat esiintyneet lukuisissa kulttuuritilaisuuksissa ja vuodesta 2004 pitäneet yhteislaulukonsertteja Kansalliskirjastossa Taiteiden yönä ja vuodesta 2010 Helsingin Laulelman ystävät HELY:ryn Laulelmatreffeillä.
Suomen yleisten kirjastojen musiikkiosastot täyttivät 50 vuotta syksyllä 2008. Ajopuut pitivät Kansalliskirjaston suuressa lukusalissa yhteislaulukonsertin, jossa laulettiin yksi laulu jokaisesta siihen mennessä ilmestyneestä Suuresta Toivelaulukirjasta, joilla myös oli juhlavuosi.
Ajopuiden jäsenet
Ajopuut-yhtyeessä on laulanut ja soittanut 30-vuotisen toiminnan aikana äänitysstudiossa ja konserteissa 54 jäsentä, joista moni muissakin kokoonpanoissa, jotkut ammattilaisina, pääosa musiikinharrastajina:
Liisa Eskola (laulu, kitara), Antti Komulainen (laulu, basso, kitara), Heimo Kuparinen (laulu, kitara), Esko Rahikainen (laulu, kitara), Mikko Salovaara (laulu, kitara), Timo Vitikka (laulu, kitara), Veli-Pekka Lifländer (laulu, kitara),
Pekka Ristola (laulu, kitara, piano), Antero Launis (laulu, kitara, mandoliini, huuliharppu, piano),
Tiia Lampela (laulu, sello),  Jaakko Leskelä (sello, laulu), Rosa Parada (laulu, alttoviulu), Sofia Parada (viulu, laulu), Johanna Logren (laulu, harmonikka),  Petri Jussila (laulu, harmonikka),
Roger Freundlich (saksofoni), Janne Jääskeläinen (viulu), Okko Kivikataja (klarinetti), Tuomas Kivikataja (rummut), Petri Kurttila (basso),  Ari Lehtonen (harmonikka), Elina Leskelä (harmonikka), Jari Metsberg (kitara), Tuure Paalanen (sello),  Veli-Pekka Piironen (rummut), Tero Pulkkinen (banjo, buzuki),Ville Puskala (syntetisaattori), Heikki Puukko (viulu, alttoviulu),   Antti Riikonen (rummut),Matti Saarinen (kitara, basso, syntetisaattori, haitari, rummut, perkussiot), Tapio Salo (kontrabasso),  Hannu Sinervuo (klarinetti), Tuomas Tyyri (basso), Juha Uitto (huilu), Hannu Wager (kitara), Osmo Walli (rummut).
Ajopuita muissa kokoonpanoissa
Hannaleena Akkanen (Sibelius-Akatemia, Cantabile, Karairin laulajat (joht.), Aino Launis (Hämäläisen osakunnan laulajat), Antero Launis (Guldgurkorna, Epa ja Akku), Elina Leskelä (Leikarit), Jari Metsberg (Jussi & The Boys), Tero Pulkkinen (Metrofolk), Heikki Puukko (Pohjois-Kymen musiikkiopisto), Esko Rahikainen (Epa ja Akku), Tapio Salo (eri yhtyeitä), Mikko Salovaara (Kiuas), Hannu Wager (The Swing Solicitors) ja Osmo Walli (Martin Brushane Big Band).
Muuta Ajopuut-tuotantoa
Äänittäjät: Jarno Patala (1980, 1984), Martin Brushane (1989–1991, 1999), Matti Saarinen 1996-, Mainmix-Studio
Champagne Supernova
Kappaleet
Kaikki kappaleet kirjoittanut Noel Gallagher, ellei toisin mainita.
Messier 56
M56 on pallomainen tähtijoukko Lyyran tähdistössä. Sijainti on suunnilleen Beta Cygni (Albireo) ja Gamma Lyrae -tähtien puolivälissä. Se on himmeimpiä Messierin luettelon pallomaisista tähtijoukoista. M56 on noin 32 900 valovuoden etäisyydellä Maasta ja noin 85 valovuotta halkaisijaltaan. Näennäinen halkaisija on noin 8,8 kaariminuuttia.
Tähtijoukon löysi Charles Messier vuonna 1779. Tähtijoukosta on löydetty noin 12 muuttuvaa tähteä.
Janine
Janine on rap-artisti Bushidon kymmenes single ja kolmas single Von der Skyline zum Bordstein zurück albumilta. Se julkaistiin vuonna 2006.
Vuontisjärvi (täsmennyssivu)
Vuontisjärvi viittaa muun muassa seuraaviin:
Kansaneläkeindeksi
Kansaneläkeindeksi on Kansaneläkelaitoksen (Kela) elinkustannusindeksiä seuraava indeksi, jonka mukaan suuri osa Kelan maksamista etuuksista ja tietyt muiden tahojen etuudet tai euromäärät sidotaan hintatason kehitykseen. Kansaneläkeindeksillä tarkistetaan mm.
Täyden kansaneläkkeen määrään on Kelassa sidottu mm.
Lisäksi muiden viranomaisten kuin Kelan hallinnoimia, kansaneläkeindeksin kehitykseen sidottuja määriä ovat mm.
Täyden kansaneläkkeen määrään on muualla kuin Kelassa sidottu mm.
Seuraavan vuoden kansaneläkeindeksin pisteluku saadaan jakamalla kunkin vuoden kolmannen vuosineljänneksen (heinä-, elo- ja syyskuun) elinkustannusindeksin pistelukujen keskiarvo luvulla 1,16. Kela vahvistaa seuraavan kalenterivuoden kansaneläkeindeksin pisteluvun kunkin vuoden lokakuun loppuun mennessä.
Molodjožnajan metroasema
Molodjožnaja on yksi Moskovan metron asemista. Se avattiin 5. heinäkuuta 1965.
Kansaneläkeindeksi
Historia
Kansaneläkeindeksi luotiin vuoden 1956 kansaneläkelain yhteydessä, jolloin kansaneläkelain mukaisten etuuksien kehitys sidottiin elinkustannusindeksin kehitykseen. Kansaneläkeindeksin perustasoksi määriteltiin valtioneuvoston päätöksellä elinkustannusindeksin pisteluku 116, joka oli kansaneläkelain voimaantuloa edeltäneen vuosineljänneksen pistelukujen keskiarvo.
thumb|upright=0.75|alt=Valtioneuvoston päätös numero 510 vuodelta 1961 kansaneläkkeiden sitomisesta elinkustannuksiin. Sisältää yksityiskohtaiset ohjeet siitä, kuinka indeksitarkistukset tehdään|Valtioneuvoston päätös kansaneläkkeiden sitomisesta elinkustannuksiin (510/1961) Indeksitarkistuksia tehtiin aluksi kolmen kuukauden kuluttua siitä, kun indeksi oli edellisestä tasostaan muuttunut vähintään 10 %, kunnes vuonna 1961 määräaika laskettiin yhteen kuukauteen. Tarkistuksen laukaisevan muutoksen määrää pienennettin ensin 5 %:iin vuonna 1963 ja myöhemmin 3 %:iin vuonna 1967, mikä yhdessä 1970-luvun korkean inflaation kanssa johti siihen, että etuuksiin tehtiin viisi indeksitarkistusta vuoden 1975 aikana. 1980-luvulla indeksitarkistus alettiin tehdä ensin kaksi kertaa vuodessa ja lopulta vuodesta 1985 lähtien kerran vuodessa kunkin kalenterivuoden alussa.
Poikkeukset kansaneläkeindeksiin
Kansaneläkeindeksi itsessään on saanut kehittyä varsin rauhassa ilman, että sen kulkua olisi väkisin ohjattu muualle kuin laskentasääntöjen osoittamaan suuntaan. Yleisempää on ollut, että indeksiin sidottujen etuuksien kehityksessä on poikettu indeksin osoittamasta muutosvauhdista. Yhden kerran kuitenkin myös itse indeksiin on kajottu.
Kaksi kertaa on tehty indeksikorotus poikkeuslaissa mainitun indeksipisteluvun mukaan. Näinä kertoina varsinainen kansaneläkeindeksin pisteluku on vahvistettu, mutta sitä ei ole käytetty etuuksien tason laskemiseen.
thumb|upright=0.75|alt=Sosiaali- ja terveysministeriön tiedote, jossa kerrotaan, että vuonna 2010 kansaneläkeindeksi säilytetään poikkeuksellisesti vuoden 2009 tasolla. Tarkoituksena on estää kansaneläkeindeksiin sidottujen etuuksien alentuminen taloudellisen taantuman aikana.|STM:n tiedote kansaneläkeindeksin säilyttämisestä ennallaan vuonna 2010
Hiekkamaruna
Hiekkamaruna (Artemisia stelleriana) on monivuotinen marunoiden (Artemisia) sukuun ja asterikasvien (Asteraceae) heimoon kuuluva kasvi. Sitä on käytetty kivikkopuutarhoissa koristekasvina. Hiekkamaruna on myrkyllinen.
Varsi ja lehdet
Hiekkamaruna kasvaa noin 20–30 senttimetriä korkeaksi. Sen lehdet ovat sormiliuskaisia, liuskojen päät pyöristyneitä. Koko kasvi ja lehtien pinta on samettimainen, hopeanharmaan karvan peittämä.
Kukat
Hiekkamaruna kukkii heinä–elokuussa pienin keltaisin mykerökukin.
Levinneisyys ja kasvupaikat
Hiekkamaruna on kotoisin Aasiasta, jossa sitä kasvaa Venäjän itäisissä osissa Ussurijskissa, Kamtšatkan niemimaalla, Sahalinilla ja Kuriilien saarilla sekä Japanissa. Sen lisäksi sitä kasvaa Pohjois-Amerikassa Alaskassa sekä Skandinaviassa.
Se kasvaa nimensä mukaisesti kivisessä hiekkaisessa vettä läpäisevässä maassa. Aurinkoisilla paikoilla ja rannoilla.
Uuden-Seelannin ralli 2007
Uuden-Seelannin ralli ajettiin 31. elokuuta-2. syyskuuta. Se oli kauden 2007 MM-sarjan yhdestoista ralli ja tuotantoautojen MM-sarjan viides ralli. Uuden-Seelannin Pohjoissaarella sijaitsevan Hamiltonin kaupungin lähistöllä ajetussa sorarallissa oli 18 erikoiskoetta, joiden yhteispituus oli 353,56 km ja siirtymätaipaleineen rallin yhteispituus oli 1255,89 km.
Marcus Grönholm voitti rallin vain 0,3 sekunnin erolla ennen Sébastien Loebia. Ero oli siihen mennessä rallin MM-historian pienin. Huhtikuussa 2011 Sébastien Ogier voitti Jordanian rallin 0,2 sekunnin erolla Jari-Matti Latvalaan.
Lester Bowie
Marylandissa syntynyt Lester Bowie varttui Arkansasissa sekä Missourin Saint Louisissa. Hän oli 1960-luvun lopulla Pariisissa perustamassa Avantgarde-jazzyhtye Art Ensemble of Chicagoa ja toimi 30 vuoden ajan sen trumpetistina. Hänen muita yhtyeitään olivat vaskiyhtye Lester Bowie's Brass Fantasy, New York Hot Trumpet Quintet, New York Organ Ensemble, Sho Nuff Orchestra, Hip Hop Feel-Harmonic, gospelyhtye From the Root to the Source sekä Leaders-sekstetti. Nuorempana hän säesti useita tunnettuja bluesmuusikkoja kuten Little Miltonia ja Albert Kingiä. Hän soitti jonkin aikaa myös Chess Recordsin studioyhtyeessä.
Lester Bowie toimi muusikkojen kulttuuripoliittisessa yhdistyksessä AACM:ssä. Hänen ensimmäinen vaimonsa oli gospellaulaja Fontella Bass, jonka Rescue Me -kappaleen menestyksen avulla rahoitettiin osittain Art Ensemble of Chicagon ensimmäinen Euroopan-matka.
Bowie teki säveltäjänä ja solistina kokeiluja ja hyljeksi jazzin historian jäljittelyä. Hänen ulkoasuunsa kuuluivat pukinparta, laakeaksi leikatut hiukset, esiintyessään käyttämänsä valkoinen työtakki sekä muhkea sikari.
Lester Bowie kuoli 58-vuotiaana sairastettuaan maksasyöpää.
Paha demoni
Paha demoni (suomennettu myös ”mahtava paha henki”) on ihmistä harhaanjohtava hypoteettinen olento, jota filosofi René Descartes käytti ajatuskokeena teoksessaan Mietiskelyjä ensimmäisestä filosofiasta (1641) osoittaakseen, että lähes kaiken tiedon luotettavuutta voidaan perustellusti epäillä.
Teoksensa toisessa mietiskelyssä Descartes etenee kuuluisaan päätelmäänsä, jonka mukaan hänen epäilynsä ja ajattelunsa kuitenkin väistämättä todistaa, että vaikka kaikki muu voikin olla harhaa, ainakin hän itse on väistämättä olemassa: ”Ajattelen, siis olen” (Cogito, ergo sum). Hän viittaa myös tässä yhteydessä demonihypoteesiin toteamalla, että jos onkin ”joku pettäjä, äärimmäisen mahtava ja ovela, joka aina varta vasten pettää minua”, niin silloin myös on oltava olemassa se ”minä”, jota petetään.
Descartes esittää uniargumentin ja ”Ajattelen, siis olen” -johtopäätöksen myös aiemmassa teoksessaan Metodin esitys, mutta siinä hän ei vielä puhu pahasta demonista.
Cat Fanciers of Finland
thumb|Yhdistyksen logo Cat Fanciers of Finland ry (CFF) on maailman suurimman rotukissarekisterin, yhdysvaltalaisen Cat Fanciers’ Associationin (CFA), suomalainen jäsenjärjestö.
Historia
Cat Fanciers of Finland ry perustettiin keväällä 2006 ja yhdistysrekisteriin se merkittiin vuonna 2008. Yhdistyksen tavoitteena on kaikkien kissojen hyvinvoinnin edistäminen, rotukissojen kasvattaminen Cat Fanciers’ Associationin hyväksymien standardien mukaisesti, kissanäyttelyiden ja -näytöksien sponsoroiminen sekä urheiluhengen ja ystävyyssuhteiden edistäminen kissaharrastajien keskuudessa.
Cat Fanciers of Finland ry hyväksyttiin CFA:n täysivaltaiseksi jäseneksi kesällä 2006 ja alueellisesti se kuuluu CFA:n Region 9 - Europaan.
Cat Fanciers of Finland ry:n logon on suunnitellut AD Hanna Säynäjäkangas.
Näyttelytoiminta
Cat Fanciers of Finlandin näkyvintä toimintaa on näyttelyiden järjestäminen. Yhdistys järjestää Suomessa vuosittain seitsemän näyttelyä: maaliskuun toisena viikonloppuna, elokuun kolmantena viikonloppuna ja marraskuun toisena viikonloppuna. Nämä viikonloput on hyväksytty Cat Fanciers of Finlandin perinteisiksi näyttelyviikonlopuiksi. Tilanteen mukaan yhdistys voi myös järjestää muita näyttelyitä.
Ensimmäinen CFA-näyttely Suomessa järjestettiin Heinolassa toukokuun alussa 2008. Näyttely oli perinteinen CFA:n kehänäyttely, jossa arvostelemassa oli kuusi kaikkien rotujen tuomaria viikonlopun aikana. Vuoden 2014 loppuun mennessä Cat Fanciers of Finland oli järjestänyt Suomessa 20 kansainvälistä näyttelyä.
Muu toiminta
Cat Fanciers tarjoaa rekisteröintiapua jäsenistölleen.
Cat Fanciers of Finland tukee eläinsuojelutyötä Suomessa. Yhdistys on järjestänyt ja antanut lahjoituksia paikallisille eläinsuojeluyhdistyksille, muun muassa Helsingin Eläinsuojeluyhdistykselle, Pirkanmaan Eläinsuojeluyhdistykselle ja riihimäkeläiselle Onnentassut Eläinsuojeluyhdistykselle.
Sergokalan piiri
thumb|175px|Sergokalan piiri Dagestanin kartalla. Sergokalan piiri on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 528 neliökilometriä. Asukkaita on 31 100 henkeä (vuonna 2009).
Sergokalan piiri sijaitsee vuorten alarinteillä Dagestanin itäosassa. Se rajoittuu pohjoisessa Karabudahkentin, idässä Kajakentin, etelässä Kaitagin ja Dahadajevin sekä lännessä Akušan ja Levašin piireihin.
Piiriin kuuluu 15 kyläneuvostoaluetta: Aimaumahi, Ajalizimahi, Burdeki, Degva, Kanasiragi, Kitšigamri, Mammaul, Miglakasimahi, Mjurego, Murguk, Nižnije Mulebki, Novomugri, Sergokala, Urahi ja Vanašimahi. Hallinnollinen keskus on Sergokalan kylä, jossa asuu noin kolmannes piirin väestöstä. Asutuskeskuksia on yhteensä 33. Vuoden 2002 väestönlaskennan mukaan 99,4 % piirin asukkaista on dargeja.
Sergokalasta on maantieyhteys Mahatškalaan, jonne on matkaa 98 kilometriä.
Seudun pääelinkeino on maatalous, joka on erikoistunut viljakasvien viljelyyn ja karjanhoitoon. Vähäisemmässä määrin harjoitetaan puutarhanhoitoa ja viininviljelyä. Lisäksi piirissä on elintarviketeollisuutta.
Flanderin ympäriajo 2015
thumb| Flanderin ympäriajo 2015 oli järjestyksessään 99. maantiepyöräilyn Flanderin ympäriajo. Se käytiin 264,2 kilometrin reitillä Brüggesta Oudenaardeen 5. huhtikuuta 2015. Reitillä oli 19 nousua, joista osa mukulakivipintaisia, ja lisäksi kuusi tasaisella maalla ajettua mukulakiviosuutta kilpailun jälkimmäisellä puoliskolla. Oude Kwaremont noustiin kolme kertaa ja Paterberg kahdesti, joista jälkimmäinen oli kilpailun viimeinen nousu 13,2 kilometriä ennen maalia.
Flanderin ympäriajon kolme kertaa voittaneet Tom Boonen ja Fabian Cancellara olivat loukkaantumisten takia sivussa vuoden 2015 kilpailusta. Ainoana aiempana voittajana mukana oli Stijn Devolder.
Alexander Kristoff voitti kilpailun kukistettuaan loppukirissä iritiottokumppaninsa Niki Terpstran. He olivat karanneet kärkiryhmästä Kruisbergin nousun jälkeen noin 30 kilometriä ennen maalia. Greg Van Avermaet sijoittui kolmanneksi.
Tulokset
thumb|[[Alexander Kristoff voitti kilpailun ensimmäisenä norjalaisena.]] Lähde: Pro Cycling Stats
Osallistuneet joukkueet
Kilpailussa olivat mukana seuraavat 25 joukkuetta:
Alice in Wasteland
Alice in Wasteland oli Jyväskylässä 1986 perustettu power pop -yhtye, jonka ensimmäinen aktiivikausi jatkui vuoteen 1992. Yhtye julkaisi kokoelma-albumin ja palasi konserttilavalle kesällä 2008. 2017 kolme yhtyeen jäsentä jatkoi musiikin tekoa nimellä Nuorisopalatsi.
Preobraženskaja ploštšadin metroasema
Preobraženskaja ploštšad on yksi Moskovan metron asemista. Se avattiin 31. joulukuuta 1965.